Antonina Ordina (russisk: Антонина Ордина; født 24. januar 1962 i Narjan-Mar i Russland) er en svensk tidligere langrennsløper som konkurrerte i perioden 1984 til 2002. Hun representerte først Sovjetunionen, men ble svensk statsborger i 1994. Hun var med på Sovjetunionens lag som vant 4 x 5 km stafett under Ski-VM 1987 i Oberstdorf, og vant bronse på 4 x 5 km stafett og 30 km for Sverige under Ski-VM 1995 i Thunder Bay.